b'\n_START_ARTICLE_\nMarcos Luis Jerman\n_START_SECTION_\n\xc5\xbdivljenje\n_START_PARAGRAPH_\nMarcos Luis Jerman se je rodil 20. januarja 1957 v Barilochah v Argentini, sin Franceta Jermana iz Dola pri Ljubljani in Lu\xc4\x8dke Kralj, ki prihaja iz Gorice. Po kon\xc4\x8dani srednji \xc5\xa1oli se je likovno izpopolnjeval pri akademskem slikarju in grafiku Juanu Antoniu Spotornu v Buenos Airesu, kasneje tudi pri akademskem kiparju Rafaelu Roci v Barilochah._NEWLINE_S snovanjem, na\xc4\x8drtovanjem in izdelavo barvnih oken (vitra\xc5\xbeev) se je za\xc4\x8del resno ukvarjati leta 1981, ko se je v Milanu izu\xc4\x8dil te umetnosti pri slikarju in mojstru vitra\xc5\xbeev Santeju Pizzolu._NEWLINE_Leta 1991 se je Marko Jerman z \xc5\xbeeno Marjanko in dru\xc5\xbeino preselil v Slovenijo. Stanuje v Godovi\xc4\x8du, kjer tudi poteka celotno ustvarjalno in umetni\xc5\xa1ko delo.\n_START_SECTION_\nDela\n_START_PARAGRAPH_\nNjegovi vitra\xc5\xbei se nahajajo v cerkvah \xc5\xa1irom Slovenije, na Hrva\xc5\xa1kem, v Argentini, Avstriji, ter tudi v nekaj privatnih zgradbah: Sv. Dru\xc5\xbeina Ljubljana Moste, Preska in Sora pri Medvodah, Vrhpolje pri Vipavi, stolnica v Mariboru, Ho\xc4\x8de pri Mariboru, Ljubi\xc4\x8dno nad Polj\xc4\x8danami, samostan sester usmiljenk v Kamniku, \xc5\xa0entjo\xc5\xa1t nad Horjulom, Zaplana, Kamnik pod Krimom, Pore\xc4\x8d, \xc4\x8cir\xc4\x8de pri Kranju, \xc5\xa0entjakob ob Savi, Nova Oselica, Hru\xc5\xa1ica, Lago Bueno (patagonija), Velenje, Hru\xc5\xa1ico pri Ilirski Bistrici, Velenje, Kranj Ljubljana, Gore nad Idrijo, Dragatu\xc5\xa1, Ponikva pri Velenju, Kralj Matja\xc5\xbe, Velenje, Bevke, Buenos Aires (Ro\xc5\xbemanov dom), Col, Zaplana, ...\n_START_SECTION_\nOlimpijske igre\n_START_PARAGRAPH_\nNa zimskih olimpijskih igrah je dvakrat zastopal argentinsko reprezentanco v teku na smu\xc4\x8deh (1976, Innsbruck, Avstrija in 1980, Lake Placid, New York, ZDA).'